CELEX: 32009R0171
Language: mt
Date: 2009-03-04 00:00:00
Title: Regolament tal-Kummissjoni (KE) Nru 171/2009 tal- 4 ta’ Marzu 2009 dwar il-ħruġ ta' liċenzji għall-importazzjoni tat-tewm fis-subperjodu tal- 1 ta' Ġunju sal- 31 ta' Awwissu 2009

5.3.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 61/8
            
         REGOLAMENT TAL-KUMMISSJONI (KE) Nru 171/2009
   tal-4 ta’ Marzu 2009
   dwar il-ħruġ ta' liċenzji għall-importazzjoni tat-tewm fis-subperjodu tal-1 ta' Ġunju sal-31 ta' Awwissu 2009
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KE) Nru 1234/2007 tat-22 ta' Ottubru 2007 li jistabbilixxi organizzazzjoni komuni ta' swieq agrikoli u dwar dispożizzjonijiet speċifiċi għal ċerti prodotti agrikoli (ir-Regolament “Waħdieni dwar l-OKS”) (1),
   Wara li kkunsidrat ir-Regolament tal-Kummissjoni (KE) Nru 1301/2006 tal-31 ta’ Awissu 2006 li jistabbilixxi regoli komuni għall-amministrazzjoni tal-kwoti tariffarji għall-importazzjoni tal-prodotti agrikoli regolati minn sistema ta' liċenzji għall-importazzjoni (2), u b'mod partikolari l-Artikolu 7(2) tiegħu,
   Billi:
   
               (1)
            
            
               Ir-Regolament tal-Kummissjoni (KE) Nru 341/2007 (3) jiftaħ u jipprovdi għall-amministrazzjoni ta' kwoti tariffarji, u jintroduċi sistema għal liċenzji għall-importazzjoni u ċertifikati ta' oriġini għat-tewm u għal ċerti prodotti agrikoli oħra importati minn pajjiżi terzi.
            
         
               (2)
            
            
               Il-kwantitajiet li għalihom tressqu l-applikazzjonijiet għal-liċenzji “A” minn importaturi tradizzjonali u minn importaturi ġodda wara il-ħmistax-il jum ta' Frar 2009, skont l-Artikolu 10(1) tar-Regolament (KE) Nru 341/2007, jaqbżu l-kwantitajiet disponibbli għall-prodotti li joriġinaw miċ-Ċina u l-pajjiżi terzi kollha għajr għaċ-Ċina.
            
         
               (3)
            
            
               Għaldaqstant, skont l-Artikolu 7(2) tar-Regolament (KE) Nru 1301/2007, jeħtieġ issa li jiġi stabbilit sa liema punt l-applikazzjonijiet għal-liċenzji “A” mibgħuta lill-Kummissjoni sa mhux aktar ta' Frar 2009 jistgħu jkunu sodisfatti skont l-Artikolu 12 tar-Regolament (KE) Nru 341/2007,
            
         ADOTTAT DAN IR-REGOLAMENT:
   Artikolu 1
   L-applikazzjonijiet għal-liċenzji ta' l-importazzjoni “A” mressqa skont l-Artikolu 10(1) tar-Regolament (KE) Nru 341/2007 wara il-ħmistax-il jum ta' Frar 2009 u mibgħuta lill-Kummissjoni sa mhux aktar tard ta' Frar 2009 għandhom ikunu sodisfatti b'rata perċentwali tal-kwantità li għaliha tkun saret l-applikazzjoni, kif jidher fl-Anness ta' dan ir-Regolament.
   Artikolu 2
   Dan ir-Regolament għandu jidħol fis-seħħ dakinhar tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmula fi Brussell, 4 ta’ Marzu 2009.
      
         
            Għall-Kummissjoni
         
         Jean-Luc DEMARTY
         
            Direttur Ġenerali għall-Agrikoltura u l-Iżvilupp Rurali
         
      
   
   
      (1)  ĠU L 299, 16.11.2007, p. 1.
   
      (2)  ĠU L 238, 1.9.2006, p. 13.
   
      (3)  ĠU L 90, 30.3.2007, p. 12.
   
      ANNESS
      
                  Oriġini
               
               
                  Nru tas-serje
               
               
                  Koeffiċjent ta' allokazzjoni
               
            
                  L-Arġentina
               
            
                  
                              —
                           
                           
                              Importaturi tradizzjonali
                           
                        
               
                  09.4104
               
               
                  X
               
            
                  
                              —
                           
                           
                              Importaturi ġodda
                           
                        
               
                  09.4099
               
               
                  X
               
            
                  Iċ-Ċina
               
            
                  
                              —
                           
                           
                              Importaturi tradizzjonali
                           
                        
               
                  09.4105
               
               
                  23,155471  %
               
            
                  
                              —
                           
                           
                              Importaturi ġodda
                           
                        
               
                  09.4100
               
               
                  0,442303  %
               
            
                  Pajjiżi terzi oħra
               
            
                  
                              —
                           
                           
                              Importaturi tradizzjonali
                           
                        
               
                  09.4106
               
               
                  100  %
               
            
                  
                              —
                           
                           
                              Importaturi ġodda
                           
                        
               
                  09.4102
               
               
                  100  %
               
            
                  
                              “X
                           
                           
                              :
                           
                           
                              Mingħajr koeffiċjent ta' allokazzjoni għal dan is-subperjodu għal dan il-pajjiż.”